《寄酬蔡州王陶正言》
宋代·赵抃

自顾愚无堪，老大何所用。得郡江湖来，一意云泉纵。

惊此西南江，连夕东北梦。乃知故人念，许与明月共。

荆书一纸贤，季诺千金重。寄我琼瑶篇，使得长讽诵。

寒松有唳鹤，高梧有鸣凤。何日谢知音，为鼓商弦弄。

作者简介：赵抃（biàn）（1008年—1084年）， 字阅道，号知非，衢州西安（今浙江省衢州市柯城区信安街道沙湾村）人。北宋名臣。元丰七年（1084年），赵抃逝世，年七十七，追赠太子少师，谥号“清献”。赵抃在朝弹劾不避权势，时称“铁面御史”。平时以一琴一鹤自随，为政简易，长厚清修，日所为事，夜必衣冠露香以告于天。著有《赵清献公集》。